Gustavo var meget imødekommende og rar, hjalp med kufferter, efterlod lækre snacks, gav os gode anbefalinger og lod os vide, at vi bare skulle sige til, hvis vi havde brug for noget.
Båden var enormt hyggelig, pæn og ren og marinaen var et rigtig skønt sted. Roligt, trygt, med gode og rene toilet- og badefaciliteter. Den ene aften nød vi skøn live saxofonmusik fra badebroen ved de små husbåde, mens vi drak vin på dækket, og en morgen vågnede vi til live musik og sang. Helt fantastisk hyggeligt!
Båden ligger i gåafstand fra togstationen, masser af lækre restauranter, indkøbsmuligheder og Telecabine Lisbon, hvorfra man kan nyde udsigten over havneområdet.